搭上 Emily Dickinson 嘅馬車
留心呀，係無得返轉頭㗎﹗
Dickinson 首詩
《由於冇辦法停低死亡 》：
由於冇辦法停低死亡，
只係佢停低、好心等我。
馬車上，除咗我哋，仲有永生。
佢完全唔趕， 我哋慢慢向前。
我為咗尊重佢，
拋低咗塵世上、工作同休閒。
經過學校，細路要努力嘅地方。
小息到喇﹗佢哋圍圈玩耍。
經過咗凝望我哋嘅麥田，
經過咗落山嘅太陽，
唔係，係太陽經過我哋喎﹗
晨露帶嚟顫抖同寒意，
我只穿著輕絲嘅睡袍，
同薄紗嘅披肩。
我哋停低喺、似係從地面隆起嘅屋前面，
幾乎睇唔到屋頂，
屋簷係埋喺泥土裏面。
嗰時起，經歷咗幾個世紀，
仲感覺短過白晝。
一開始我就估到，
馬車係跑向永恆㗎喇﹗